|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТА НА НАРЕДБА ЗА  ДОПЪЛНЕНИЕ НА НАРЕДБА № 4 ОТ 2018 Г. ЗА УСЛОВИЯТА И РЕДА ЗА ИЗПЛАЩАНЕ, НАМАЛЯВАНЕ ИЛИ ОТКАЗ ЗА  ИЗПЛАЩАНЕ, ИЛИ ЗА ОТТЕГЛЯНЕ НА ИЗПЛАТЕНАТА ФИНАНСОВА ПОМОЩ ЗА МЕРКИТЕ И ПОДМЕРКИТЕ ПО ЧЛ. 9Б,  Т. 2 ОТ ЗАКОНА ЗА ПОДПОМАГАНЕ НА ЗЕМЕДЕЛСКИТЕ ПРОИЗВОДИТЕЛИ** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | Национално  сдружение на  общините в  Република България – регистрирано в МЗХГ с № 62-99 от 29.03.2021 г. | С настоящето писмо Ви информирам, че НСОРБ съгласува измененията в горецитираната наредба, касаещи улесняване на авансовите плащания по подмярка 7.3 от ПРСР, касаещи изпълнението на проекта за широколентов интернет в селските общини.  По отношение на измененията чл. 11 и новите ал. 2 и ал. 3, засягащи удължаването на сроковете за одобряване на авансовите плащания предлагаме ясно да се регламентира редът за „предоставяне на документи, от които възниква съмнение за нередност, което налага извършването на допълнителни проверки от специализирано структурно звено към ДФЧ - РА - за период не по-дълъг от три месеца".  Този ред предлагаме да се оповести на интернет страницата на ДФЗ-РА, като се уточни, че се следва приложимото законодателство и обработката на сигнал и за нередности и съгласно чл. 111, ал. 4 от Административно-процесуалния кодекс не се образуват производства по анонимни предложения или сигнали, както и по сигнали, отнасящи се до нарушения, извършени преди повече от две години.  Предложението ни е монтирано от факта, че през последните години заедно с Управляващия орган и Разплащателна агенция трябваше да решаваме редици казуси по сигнали, свързани с обществени инвестиции, в т.ч. анонимни сигнали но проекти за образователна инфраструктура. Докато отговорните институции решаваха тези казуси, изпълнението на проектите бе блокирано, нерядко във вреда на потърпевшите деца и учащи.  Ето защо приветстваме залагането на разумни срокове за извършването на допълнителните проверки от специализираните звена и разчитаме реда за извършването им да бъде публично оповестен. | Приема се по принцип | Наредба № 4 от 2018 г. урежда реда и начина за изплащане, намаляване или отказ за изплащане на финансова помощ, като в предметния обхват на наредбата не попадат условията, реда и начина за извършване на проверки по съмнения за нередности по подадени заявления за предоставяне на финансова помощ. Последните следва да бъдат уредени в специален акт, в чийто обхват попадат посочените по-горе проверки, а именно наредба, която да урежда конкретни правила по установяване на изкуствено създадени условия, правилата за проверки по сигнали и реда и начина за действие при установяване на индикатори, създаващи риск за неправомерно получаване на плащания или за получаване на предимство, по схеми и мерки за подпомагане, финансирани от Европейския фонд за гарантиране на земеделието и Европейския земеделски фонд за развитие на селските райони. В Наредба № 4 е въведен срок, в който следва да бъдат извършени необходимите действия при установено съмнение за нередност, т.е. резултатът от извършените проверки обуславя правното основание за плащане/отказ от плащане на заявено подпомагане. |